Lopud

**Lopud** je jedan od Elafitskih otoka u Jadranskom moru, na hrvatskom dijelu Jadrana.

## Zemljopisni podaci
Otok Lopud spada u južnodalmatinsku skupinu otoka a nalazi se oko 5 Nm sjeverozapadno od dubrovačke luke Gruž. Istočno od Lopuda je smješten otok Koločep, a zapadno otok Šipan. Na zapadnoj strani otoka Lopud nalazi se istoimeno naseljeno mjesto.

Površina otoka iznosi je 4,63&nbsp;km četvorna. Najviša otočna kota je vrh Polačica na 216 m nadmorske visine. Duljina otoka je 4,6&nbsp;km a ukupna dužina obale iznosi 13,2&nbsp;km.

## Historija
Otok Lopud je prema nekim arheološkim nalazima naseljen vec tisućama godina. Na otoku su pronađeni mnogi ostaci starogrčkih, rimskih i slavenskih građevina i ruševina. Na mjestu današnje kule Španjola nađeni su ulomci keramike ilirskih građana. Do danas su sačuvani toponimi grčkog podrijetla, Veliki i Mali Skupio – skopelos, otok; Igo, Igalo – aigialos, obala, plaža. Naziv imena susreće se u raznim oblicima grčkog podrijetla: Dalafota, Dalafodum. Od romaniziranog naziva Lafodia u uporabi je danas hrvatski Lopud. Iz rimskog vremena ostali su nam ulomci reljefno obrađenog kamena na predromaničkim crkvama. Ostaci starohrvatske kulture IX. I X. stoljeća su predromaničke kapelice: sv. Marija, sv. Ilija, sv. Ivan Krstitelj, sv. Petar, sv. Nikola. Kako nas mnogi spomenici i dubrovački povjesničari uvjeravaju, bilo je na otoku Lopudu jedno hrvatsko naselje već u IX. stoljeću.

Od 1457. godine Lopud postaje jedno od regionalnih središta Dubrovačke Republike. U to vrijeme na otoku je živjelo preko 1000 stanovnika, a ekonomski uspon Republike odražavao se i na otok. Brodovlasnici s Lopuda imali su vlastitu flotu od oko 80 brodova kao i brodogradilište. U doba Dubrovačke Republike na otoku je postojalo 19 mlinica, a bilo je nastanjeno 700 ovaca. Većina danas zaraslog zemljišta bila je obrađena.

Mjesni perivoj je poznat kao bivši vrt vile iz 19. stoljeća. U vrtu raste nekoliko vrsta bilja, a predvladavaju eukaliptusi, bambusi i različite vrste kaktusa, sakupljane po cijelom svijetu.

Na Lopudu postoje 24 crkve, a Franjevci i Dominikanci sagradili su ovdje svoje samostane. Na vidikovcu Belvedere nalazi se Crkva sv. Ivana koja je podignuta najvjerojatnije u 9. ili 10. stoljeću u stilu tipične starohrvatske arhitekture. To je jednobrodna kapelica bačvastog svoda s kupolicom koja se izdiže nad sredinom krova. U zidovima s unutarnje strane uzidano je 19 glatkih zemljanih posuda, što je vjerojatno imalo za cilj poboljšanje akustike. Po svemu sudeći u 14. stoljeću kapelica je proširena u crkvu s gotičkim i renesansnim motivima, kao što su roze na pročelju i kapiteli na portalu. Uz crkvu je 1697. nadograđen samostan časnih sestara, a 1811. groblje. Sve do 15. stoljeća ovo je bila matična crkva Lopuda, a danas se bogoslužje u njoj održava samo prigodno na blagdan sv. Ivana 24. lipnja.

Na najvišoj uzvisini otoka nalazi se španjolska utvrda Sutvrač iz 1563. koju kani obnoviti Društvo prijatelja dubrovačke starine. S nje se pruža odličan pogled na naseljeni i nenaseljeni dio otoka, a vide se i ostali Elafitski otoci, kopneni dio Dubrovačkog primorja, pa i brda Rijeke dubrovačke i Srđ. Na otoku postoji i 1.6&nbsp;km duga pješačka staza kojom šećući može se vidjeti druga obala koja je strma, zarasla i nepristupačna.

## Vegetacija
Otok, kao i ostatak Elafita, prekriva bujna šuma u kojoj prevladava alepski bor, primorski i pinija te sredozemna makija. Na otoku također rastu brojne palme, masline i stabla lovora.

## Gospodarstvo
Gospodarstvo otoka se zasniva na turizmu, ugostiteljstvu, ribarstvu, poljodjelstvu i vinogradarstvu. Lopud je najrazvijeniji otok u skupini Elafita, na njemu najviše cvjeta turizam. U mjestu Lopud postoji se može naći i nekoliko hotela: najpoznatiji je luksuzni hotel Lafodia. Tu su još brojni restorani i kafići.

Na jugoistočnoj strani otoka nalazi se prelijepa uvala Šunj sa pješčanom plažom, jednom od najljepših na Jadranu.

U mjestu djeluje i Osnovna škola Iva Kuljevana koju je dao izgraditi upravo on.

## Stanovništvo
Prema popisu stanovnika iz 2001. godine na otoku živi 270 stanovnika, uglavnom starijih osoba, Hrvata katoličke vjeroispovjesti.

## Značajne osobe
*Trajan Lalić, dobročinitelj u službi interesa Dubrovačke Republike
*Miho Pracat, dubrovački pomorac, bankar i dobrotvor.
*Frano Ućelini Tice, kotorski biskup je rođen na Lopudu.

## Galerija


Datoteka:Crkva sv. Ivana.JPG|Crkva sv. Ivana na vidikovcu Belvedere
Datoteka:Na Lopudu građevina.JPG|Zapuštena građevina
Datoteka:Crkvica na Lopudu.JPG|Crkvica
Datoteka:Sutvrač.JPG|Španjolska utvrda Sutvrač
Datoteka:Šume Lopuda.JPG|Šume Lopuda gledane sa Sutvrača
Datoteka:Unutrašnjost Sutvrača.JPG|Unutrašnjost utvrde Sutvrač
Datoteka:Crkva Gospe od Šunja.JPG|Crkva Gospe od Šunja
Datoteka:Na lopudskom grobu.JPG|Prizor s groba u crkvici pokraj Crkve Gospe od Šunja
Datoteka:Lopud otok.JPG|Krajobraz Lopuda
Datoteka:On Lopud Island.JPG|Poviše plaže Šunj
Datoteka:Krajobraz Jelenskog otoka Lopuda.JPG|Prizor uz pješačku stazu
Datoteka:Lopud Island other side.JPG|Druga strana otoka
Datoteka:Lopudski vidikovac.JPG|Vidikovac na početku 1.6&nbsp;km duge pješačke staze
Datoteka:Na Lopudu kuća.JPG|Jedna od kuća u naselju
Datoteka:Church on Lopud Island.JPG|Crkva u naselju
Datoteka:Church on Lopud.JPG|Vrata crkve u naselju
Datoteka:Lopudski hotel Grand.JPG|Bivši hotel Grand
Datoteka:Lopudski park.JPG|Lopudski park
Datoteka:Prizor iz parka.JPG|Prizor iz parka
Datoteka:Lopud Island coast.JPG|Obala naselja


## Reference

## Vanjske veze

* Otok Lopud 
* Otok Lopud - Peljar
* Otok Lopud - Povijest